******



**K O N K U R S**

Komuna e Graçanicës në bashkëpunim me Organizatën turistike Graçanicë shpall konkurs për inxhinierët e arkitekturës që do ta kryejnë punën praktike në kuadër të projektit "Urbanizimi i Graçanicës". Projekti financohet nga Ambasada e Norvegjizë në bashkëpunim me Zyrën për Çështjet e Komuniteteve.

Qëllimi themelor i projektit është zhvillimi i planit urbanistik të Graçanicës. Në realizimin e këtij projekti do të punojnë profesorët dhe studentët e arkitekurës nga Mitrovica e Kosovës dhe Lubjana, Drejtoria për Urbanizëm pranë Komunës së Graçanicës dhe 5 praktikantë.

Puna praktike do të zhvillohet në qendrën e biznesit në Graçanicë dhe do të zgjasë gjithsej 2.5 muaj/75 ditë. Praktikantët do të kenë mundësi t'i aplikojnë njohuritë teorike të fituara në një mjedis real të punës, t'i avancojnë aftësitë dhe ta fitojnë përvojën e nevojshme për të bërë punë në profesion. Puna e çdo praktikanti do të monitorohet nga drejtori i Drejtorisë për Urbanizëm, profesorët nga Fakulteti i Arkitekturës dhe koordinatori i projektit.

Në përputhje me parimin e mundësive të barabarta, inkurajohen femrat, pjesëtarët e të gjitha komuniteteve, si dhe personat me aftësi të kufizuara që të aplikojnë në këtë Konkurs.

Gjatë periudhës së zgjatjes së punës praktike, praktikantët do të marrin kompensim prej 290 € (bruto) në muaj (pagesa do të bëhet në euro dhe ekskluzivisht nëpërmjet transaksionit bankar).

**Kushtet e përgjithshme për aplikim në konkurs:**

• të jenë studentë të diplomuar të studimeve akademike ose specialistike,

• nuk janë më të vjetër se 30 vjet,

• të posedojnë letërnjoftim të vlefshëm të Kosovës,

• të kenë vendbanim në territorin e Komunës së Graçanicës,

• nuk kanë qenë më parë në marrëdhënie pune.

**Dokumentet e nevojshme për aplikim në konkurs:**

1. Formulari për aplikim në formë elektronike;

2. Fotokopja e skanuar e letërnjoftimit/pasaportës së vlefshme të Kosovës;

3. Fotokopja e skanuar e diplomës;

4. Letra e skanuar motivuese (në të cilën kandidati shpjegon pse dëshiron të aplikojë në konkurs dhe pse mendon se ai është kandidat më i mirë për këtë program), jo më të gjatë se një faqe A4.

5. Dëshmitë e skanuara për ndjekjen e kurseve dhe trajnimeve (nëse ka);

6. Referencë e skanuar me shkrim nga personi që ju njeh dhe me të cilin nuk jeni në lidhje farefisnore, dhe që nuk është në konflikt interesi në lidhje me këtë projekt.

**Të gjitha dokumentet e nevojshme dorëzohen ekskluzivisht në formë elektronike. Dokumentacioni i pakompletuar dhe i dorëzuar pas afatit të fundit nuk do të merren parasysh.**

**Procesi i përzgjedhjes:**

Komisioni i përbërë nga përfaqësuesit e Komunës së Graçanicës dhe Organizatës turistike të Graçanicës do të përzgjedhin deri 5 arkitektë të diplomuar të arkitekturës. Procesi i përzgjedhjes së kandidatëve do të jetë transparent dhe i hapur për publikun, ndërsa në intervistë do të ftohen vetëm kandidatët, të cilët i plotësojnë të gjitha kushtet e konkursit. Prioriteti do t'u jepet të diplomuarve të studimeve akademike të cilët kanë fituar shkallë më të lartë të arsimit akademik.

Brenda 5 ditëve nga dita e mbylljes së konkursit, Komisioni do të shqyrtojë aplikacionet e paraqitura dhe do të informojë kandidatët që kanë hyrë në rrethin e ngushtë. Pas mbajtjes së intervistës me kandidatët, Komisioni do të përgatisë një rang- listë të praktikantëve potencial, e cila do të publikohet ekskluzivisht në ueb-faqen zyrtare të Komunës së Graçanicës, si dhe në ueb-faqen e Organizatës turistike Graçanicë [www.togracanica.org](http://www.togracanica.org) dhe kjo do të jetë mënyra e vetme për të informuar kandidatët potencial për rezultatet e konkursit.

Formularin për aplikimin mund ta gjeni në ueb-faqen zyrtare të Komunës së Graçanicës dhe të Organizatës turistike Graçanicë - [www.togracanica.org](http://www.togracanica.org)

Afati për aplikim do të fillojë nga dita e shpalljes, më 09.03.2018, dhe do të zgjasë 7 (shtatë) ditë deri më 16.03.2018 në ora 16:00.

Kandidatët e interesuar mund t'i dërgojnë dokumentet e tyre ekskluzivisht në e-mail adresën e Organizatës turistike Graçanicë: [togracanica@gmail.com](mailto:togracanica@gmail.com) me shënimin "APLIKIMI PËR PUNË PRAKTIKE".